Ridders van teer en grond se paaie kruis | News24
LAST UPDATED: 2019-05-21, 13:03
Ridders van teer en grond se paaie kruis
Frikkie Moller (links) was die eerste man op ’n padfiets oor die eindstreep. Saam met hom is Willem Uys van Lion Roars Adventures, wat die wedren aangebied het. Foto: Verskaf
Dit is nie aldag dat padfietsryers en ­bergfietsryers aan dieselfde tafel sit nie, maar Saterdagoggend (11/11) het hierdie voëls van verskillende vere saamgekom vir die Roadies vs Mounties-fietswedren by Kimberley.
Die gesamentlike pad- en bergfietswedren, wat ten doel gehad het om fietsryers wat hierdie afsonderlike terreine bemeester het bymekaar te bring, het naby die Horseshoe Inn begin en geëindig.
Padfietsryers en bergfietsryers het gelyk­tydig weggespring en op die N12-hoofweg, in die rigting van Kaapstad, beweeg.
Terwyl die bergfietsryers ná ongeveer 20 km by Langberg afgedraai het en ’n gedeelte van ongeveer 20 km op grond afgelê het voordat hulle die 20 km lange opdraande na Kimberley aangedurf het, het die padfietsryers reguit op die N12 aangehou en ná 30 km omgedraai. Albei die groepe het ’n afstand van ongeveer 60 km afgelê.
Frikkie Moller was die eerste man op ’n padfiets oor die wenstreep, terwyl Elmien Vorster die eerste vrou op ’n padfiets was wat klaargemaak het.
Gareth van Vuuren was die eerste man op ’n bergfiets om klaar te maak en Marizaan le Roux die eerste vrou op ’n bergfiets oor die eindstreep.
Calls for unity as Dugmore prepares to lead ANC Western Cape MPLs after troubled week
Bellville 13:03 PM
Manenberg 12:55 PM